cyanic-selkie/wikianc huggingface dataset:
சோழகங்கம் ஏரி
பரப்பும் ஆயக்கட்டும்
இந்த ஏரி 16 மைல் நீளமும் 3 மைல் அகலமும் கொண்டதாக வெட்டப்பட்டது. நீரை வெளியேற்ற கலிங்குகள் அமைக்கப்பட்டிருந்தன. இதன் வடிகாலாக வீராணம் ஏரி இருந்தது. இந்த ஏரியானது குருவாலப்பர் கோவில், ஆமணக்கன் தோண்டி, உட்கோட்டை, பிச்சனூர் என்னும் நான்கு ஊராட்சிகளை தழுவிக் கிடக்கிறது. 4800 மீட்டர் நீளம் கொண்ட இதன் மொத்த பரப்பளவு 824 ஏக்கர். மொத்த நீர்ப்பிடிப்புப் பகுதி 2,811 சதுர கிலோ மீட்டர். கரை உயரம் 35.280 மீட்டர். மிகையான நீர்மட்ட அளவு 34.080 மீட்டர். ஏரியின் மொத்த கொள்ளளவு 0.3241 கோடி கன மீட்டர். பதிவு பெற்ற ஆயக்கட்டு நிலங்கள் 1574 ஏக்கர். பதிவு பெறாத ஆயக்கட்டு நிலங்கள் ஆயிரம் ஏக்கர் ஆகும். இந்த ஏரி 1957க்குப் பிறகு தூர்வாரப்படாமல் பல ஆக்கிரமிப்புகளுக்கு ஆளாகியுள்ளது.
மேற்கோள்கள்
பகுப்பு:அரியலூர் மாவட்ட ஏரிகள் பகுப்பு:அரியலூர் மாவட்டம்
கே. ஆர். சம்பந்தம்
கிடங்கல் ராமசாமி சம்பந்தம் (K.R. Sambandam) பரவலாக கே. ஆர். சம்பந்தம் என அறியப்படும் இவர் தமிழக அரசியல்வாதி ஆவார். இவர் இந்திய தேசிய காங்கிரசு சார்பாக நாடாளுமன்ற உறுப்பினராகத் தேர்வானார். மயிலாடுதுறை, செம்பனர்கோவிலில் உள்ள சம்பந்தம் உயர்நிலைப்பள்ளியின் நிறுவனா் ஆவார்.
ஆதாரங்கள்
பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
சமய நல்லிணக்கம், இந்தியா
சமய நல்லிணக்கம் அல்லது மத நல்லிணக்கம் (Religious harmony in India) இந்தியா பல்வேறு சமய நம்பிக்கைகள் கொண்ட மக்கள் வாழும் நாடு. இந்திய மக்கள் பிற சமய மக்களின் நம்பிக்கைகளை மதித்து, ஒருவருக்கொருவர் அன்பு செலுத்தி ஒற்றுமையுடன் வாழ, இந்திய அரசியலமைப்புச் சட்டம் ஊக்கமும் ஆக்கமும் அளிக்கிறது. ஒவ்வொரு இந்தியனும் தனக்குப் பிடித்தமான சமயத்தை தேந்தெடுக்கவும், அதனை பின்பற்றி வாழவும் உரிமை வழங்கியுள்ளது. சிறுபான்மையின சமய மக்கள், தங்களுக்குரிய இறை வழிபாட்டு இடங்களை கட்டிக் கொண்டு வழிபடவும் உரிமை வழங்குகிறது.
நந்தா தேவி தேசியப் பூங்கா
நந்தா தேவி தேசியப் பூங்கா (Nanda Devi National Park) இந்தியாவில் உள்ள ஒரு தேசியப் பூங்கா. சிறந்த இயற்கை அழகு நிறைந்த இந்த தேசியப் பூங்கா உத்தரகண்ட் மாநிலத்தில் அமைந்துள்ளது.
சமய நல்லிணக்கம், இந்தியா
ரிக் வேதம்
ரிக் வேதம் சமய நல்லிணக்கத்தைப் பற்றி கூறுமிடத்து, அறிவாந்தோர் உண்மையான ஒரே மறைபொருளை பலவிதங்களில் விளக்குகின்றனர் எனக் கூறுகிறது.
வெளி இணைப்புகள்
பகுப்பு:மனித உரிமைகள்
புசெபெலஸ்
thumb|[[செலூக்கஸ் நிக்காத்தர்|செலூக்கஸ் நிக்காத்தரின் நாணயத்தில் புசெபெலஸ் உருவம்.]] புசெபெலஸ் (Bucephalus அல்லது Bucephalas ( / b <span title="/juː/: 'u' in 'cute'">juː <span title="/ˈ/: primary stress follows">ˈ s <span title="/ɛ/: 'e' in 'dress'">ɛ f <span title="/ə/: 'a' in 'about'">ə l <span title="/ə/: 'a' in 'about'">ə s  / ; Βουκέφαλος or Βουκεφάλας, from βούς bous, "ox" and κεφαλή kephalē, "head" meaning "ox-head") (கி.மு. 355 - கி.மு. 326 ) என்பது பேரரசர் அலெக்சாந்தரின் குதிரை ஆகும். இது பழங்காலத்தில் புகழ்பெற்ற குதிரையாக இருந்தது.
இக்குதிரை கி.மு. 326 ல் ஹைடாஸ்பெஸ் போருக்குப் பின்னர் இறந்துவிட்டதாக பழங்காலப் பதிவுகள் கூறுகின்றன. இது நடந்த இடம் தற்போதைய பாக்கித்தானி ன், பஞ்சாப் மாகாணம் ஆகும். இது பின்னர் பாக்கித்தானின் பஞ்சாப் பகுதியில் ஜீலத்தை அடுத்துள்ள ஜலம்பூரி ஷெரிப்பில் அடக்கம் செய்யப்பட்டது. பஞ்சாப் மாகாணத்திலுள்ள மண்டி பஹாவுதீன் மாவட்டத்தில் உள்ள பலியாபா நகரில் புஷ்பாலஸ் அடக்கம் செய்யப்பட்டதாக மற்றொரு பதிவு குறிப்பிடுகிறது.
புசெபெலசை அடக்குதல்
இடது|thumb|புசெபெலசை அலெக்சாந்தர் அடக்கும் காட்சி வலது|thumb|330x330px|புசெபெலசை அலெக்சாந்தர் அடக்குவதை சித்தரிக்கும் சிலை இந்தக் குதிரையானது பெரிய கருப்பு நிறக் குதிரை என்றும் அதன் புருவத்தின் மீது ஒரு பெரிய வெள்ளை நட்சத்திரத்துடன் இருப்பதாக விவரிக்கப்பட்டுள்ளது. இதன் கண்கள் நீல நிறத்தவை என்றும் கூறப்படுகிறது. 344 இல் அலெக்சாந்தர் தன் தந்தையின் முந்நிலையில் "பன்னிரண்டு அல்லது பதின்மூன்று வயதில், அந்தக் குதிரையை எப்படி அடக்கி பெற்றார் என்பது பற்றி புளூட்டாக் விவரித்து கூறியுள்ளார்: பிலிப்பீனஸின் என்ற ஒரு குதிரை வணிகர் அலெக்சாந்தரின் தந்தையான இரண்டாம் பிலிப்பிடம் ஒரு குதிரையை விற்க முனைந்தார். அப்போது அந்தக் குதிரை மிகவும் முரட்டுத்தனமாக யாருக்கும் அடங்காமல் இருப்பதை உணர்ந்து அவரது தந்தை பிலிப் அதை வாங்காமல் வெளியில் அனுப்ப நினைத்தார்.
அந்த தருணத்தில் அங்கிருந்த அலெக்சாண்டர் அந்த குதிரையானது தனது சொந்த நிழலை பார்த்தே மிரட்சி அடைவதை கண்டறிந்தார். அதோடு அந்த குதிரையை தானே பழக்கப்படுத்தி கொள்வதாகவும் தெரிவித்தார். அந்தக் குதிரையை அதன் நிழலைக்காண இயலாதவாறு கிழக்கு நோக்கி நிறுத்தி அதை அடக்கி பழக்கப்படுத்தியும் காட்டினார். புளூட்டாக் இதை தனது குறிப்பில் மிக விரிவாக புகழ்ந்து குறிப்பிடுகிறார். அரசர் பிலிப் தனது மகனாகிய அலெக்சாண்டரிடம், "மகனே நீ கண்டிப்பாக இந்த உலகத்தையே வெல்லப்போகிறாய், உன்னை பொருத்தமட்டில் மக்கெடோன் மிகச்சிறியது." என்று கூறினதாக புளூட்டாக் விளக்குகிறார். அதோடு அந்த குதிரையை அலெக்சாண்டருக்கே பரிசாக அளித்தார்.
அலெக்சாந்தரும் புசெபெலசும்
வலது|thumb|பாரசிக மன்னன் மூன்றாம் டாரியசுடன் அலெக்சாந்தர் புசெபெலசு மீதமர்ந்து போரிடும் காட்சி அலெக்சாண்டர் அந்த குதிரைக்கு புசெபெலஸ் என்று பெயரிட்டார். அலெக்சாந்தருடன் இணைந்து புசெபெலசு பல போர்களில் கலந்துகொண்டுள்ளது. இந்தக் குதிரை தான் மாவீரன் அலெக்சாண்டரை இந்திய துணைக்கண்டம் வரை போர்களினூடே சுமந்து வந்தது. அந்த குதிரையின் மீது கொண்ட அன்பின் காரணமாக ஒரு நகரத்திற்கு அலெக்சாண்டர் பூசிஃபலா (Bucephala) என்று பெயரிட்டார். பிற்காலத்தில் வயோதிகம் (தனது 30ஆம் வயதில்) காரணமாக அந்த குதிரை இறந்ததாக ஒரு சாரரின் கருதுகின்றனர். ஆனால் அந்த குதிரை இந்திய மன்னர் போரசுடன் ஏற்பட்ட யுத்ததில் கொல்லப்பட்டது என்பது வரலாற்று அறிஞர்களின் கூற்று.
வெளி இணைப்புகள்
பகுப்பு:பண்டைய கிரேக்கம் பகுப்பு:பாக்கித்தான் வரலாறு பகுப்பு:போர்க்குதிரைகள் பகுப்பு:பிரபலமான விலங்குகள்
1579
ஆண்டு 1579 (MDLXXIX) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.
அத்வைத கதநாயக்கு
அத்வைத கதநாயக்கு (Adwaita Gadanayak) இந்தியாவைச் சேர்ந்த ஒரு சிற்பியாவார்.
வேலை
இராச்காட்டில் உள்ள மகாத்மா காந்தியின் உப்புச் சத்தியாகிரகம் சிலை, தேசிய காவல் நினைவகத்தில் உள்ள மைய நினைவு கட்டமைப்பு மற்றும் தேசிய போர் நினைவு வளாகத்தில் உள்ள சுபாசு சந்திர போசின் சிலை ஆகியவை இவரது செதுக்கல்கள் மற்றும் கருத்துகளில் அடங்கும்.
ஜய்தேவ் உனத்கட்
ஜெய்தேவ் உனத்கட் (பிறப்பு: 18 அக்டோபர் 1991, போர்பந்தர், குசராத்து) ஒரு இந்திய கிரிக்கெட் வீரர். இவர் சர்வதேச போட்டிகளில் பங்கெடுத்துள்ளார்.
சான்றுகள்
<
பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1991 பிறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
சென்னை இரயில் அருங்காட்சியகம்
சென்னை இரயில் அருங்காட்சியகம் (Chennai Rail Museum) என்பது இந்தியாவின் தமிழ்நாட்டிலுள்ள சென்னையில் அமைந்துள்ள ஓர் இரயில் அருங்காட்சியகமாகும். பெரம்பூரிலுள்ள இரயில்பெட்டி இணைப்புத் தொழிற்சாலைக்கு அருகிலுள்ள ஒருங்கிணைந்த பயிற்சியாளர் தொழிற்சாலையின் அலங்காரப் பிரிவில் இந்த அருங்காட்சியகம் அமைந்துள்ளது. சென்னை இரயில் அருங்காட்சியகம் அருங்காட்சியகம் 2002 ஆம் ஆண்டு ஏப்ரல் மாதம் 16 ஆம் தேதி ஆரம்பிக்கப்பட்டது. இது 6.25 ஏக்கர் (2.53 எக்டேர்) பரப்பளவு கொண்டதாகும். அருங்காட்சியகத்தில் தொழில்நுட்ப மற்றும் பாரம்பரிய கண்காட்சிகள் உள்ளன. இதில் பிரித்தானிய இந்தியப் பேரரசு காலத்தில் பயன்படுத்திய நீராவிப்பொறி காட்சிக்கு வைக்கப்பட்டுள்ளது. பழைய ஊட்டி இரயில்கள் போன்றவை வைக்கப்பட்டுள்ளன. இந்திய இரயில்வேயில் காணப்படுகின்ற பழைய மாதிரிகளில் பெரும்பாலானவை வடக்கு பிரித்தானியாவின் பொறியியல் நிறுவனத்தால் தயாரிக்கப்பட்டவையாகும். இந்த சேகரிப்பில் சில இரயில்கள் பல நூற்றாண்டுகளுக்கும் மேலானவையாக உள்ளன. பொம்மை-இரயில் சவாரி வசதியும் இங்கு அமைக்கப்பட்டுள்ளது. மேலும் புதுப்பிக்கப்பட்ட உட்புற கலைக்கூடம் பொதுமக்களுக்காக திறக்கப்பட்டுள்ளது. இந்த அருங்காட்சியகத்தை இரயில்பெட்டி இணைப்புத் தொழிற்சாலை நிர்வகித்தும் பராமரித்தும் வருகிறது.
வரலாறு
மண்டல இரயில் அருங்காட்சியகம் 2002 ஆண்டு மார்ச்சு மாதத்தில் நிறுவப்பட்டது. இரயில்வே வாரியம் அருங்காட்சியக வளர்ச்சியில் வலுவான அக்கறை கொண்டிருந்தது. அதனால் கொல்கத்தா மற்றும் புனேவின் இரயில்பெட்டி இணைப்புத் தொழிற்சாலைகளுக்கு ஒரு மாதிரியாக இருக்குமாறு சென்னை அருங்காட்சியகம் அமைக்கப்பட்டது. முதன்முதலில் 1993-94 ஆம் ஆண்டில் இரயில்வே வாரிய செயலாளர் மற்றும் இரயில்பெட்டி இணைப்புத் தொழிற்சாலையின் பொது மேலாளரின் ஆலோசனையின் பேரில் திட்டம் முன்மொழியப்பட்டது. அதைத் தொடர்ந்து அருங்காட்சியகத்தின் எதிர்கால இயக்குநருக்கும் இரயில்பெட்டி இணைப்புத் தொழிற்சாலை இரயில்வே அமைச்சர் நித்தீசு குமாரால் 2002 ஆம் ஆண்டு மார்ச் 31ஆம் தேதி திறந்து வைக்கப்பட்டது. அவ்வாண்டே ஏப்ரல் மாதம் 16 ஆம் தேதி இது பொதுமக்களுக்காகத் திறக்கப்பட்டது. 2016ஆம் ஆண்டு ஆகத்து 22 ஆம் நாள் 377 வது சென்னை தினத்தை நினைவுகூறும் வகையில் ஆர்.ஆர்.எம் சென்னை இரயில் அருங்காட்சியகம் என மறுபெயரிடப்பட்டது. புதுப்பிக்கப்பட்ட அருங்காட்சியகம், புதிய கலைகாட்சியகங்கள், கலைஞர் மணியம் செல்வன் மற்றும் ஐ.சி.எஃப் பொது மேலாளர் எசு.மணி முன்னிலையில் பத்ம பூசண் விருது பெற்ற பத்மா சுப்ரமண்யம் அவர்களால் 2016 ஆம் ஆண்டு அக்டோபர் மாதம் 2 ஆம் தேதி திறந்துவைக்கப்பட்டது. .
கண்ணோட்டம்
அருங்காட்சியகத்தில் 6.5 ஏக்கர் (2.6 எக்டேர்) பரப்பளவில் இரண்டு காட்சியகங்கள் உள்ளன, 19 ஆம் நூற்றாண்டின் பல வெளிப்புற பாரம்பரிய கண்காட்சிகள் மற்றும் பொம்மை ரயில் மற்றும் விளையாட்டு மைதானம் பார்வையாளர்களைக் கவரும் வகையில் அமைந்துள்ளது. இதன் சேகரிப்பில் உட்புற மற்றும் வெளிப்புற கண்காட்சிகள் உள்ளன. உட்புற காட்சியகங்களில் இரயில்பெட்டி இணைப்புத் தொழிற்சாலை மற்றும் இந்திய இரயில்வேயின் ஆரம்ப ஆண்டுகளை விவரிக்கும் புகைப்படங்கள் உள்ளன. இந்த அருங்காட்சியகத்தில் இரயில்களின் வேலை மாதிரிகள் மற்றும் அரிதான பிரித்தானியா கால கலைப்பொருட்கள இடம்பெற்றுள்ளன. அருங்காட்சியகம் இரண்டாவது தசாப்தத்திற்கான புதிய கண்காட்சிகளின் இருப்பிடமாக அமையும். நீலின் பந்து டோக்கன் அமைப்பு (ரயில்களுக்கு இடையில் சமிக்ஞை அளித்தது) பற்றிய காணொளியும், மகாத்மா காந்தி பயணம் செய்த ஒரு இரயில்பெட்டியும் இங்கு இடம்பெற்றுள்ளன. அருங்காட்சியகத்தின் வெளிப்புற கண்காட்சிகளில் 41 ரயில் மாதிரிகள் அடங்கியுள்ளன. 1895 ஆம் ஆண்டு சான் பிளவரால் உருவாக்கப்பட்ட மாதிரி நீராவி உழவு இயந்திம் இங்கு காட்சிபடுத்தப்பட்டுள்ளது. 1860 ஆம் ஆண்டுகளில் இருந்த இருதளப் பெட்டிகளும் காட்சிக்கு வைக்கப்பட்டுள்ளன. மாதிரிகளை ஆய்வு செய்யும் கார்,  ஆர்.ஏ. 30 மெட்ரோபொலிட்டன் பெட்டி மற்றும் இந்நிறுவனத் தயாரிப்புகள், கிரேன் எர்குலசு என்ற அவசர நிவாரணத்திற்கு பயன்படுத்தப்படுபவை மற்றும் சொகுசு பெட்டிகள் போன்றவை அருங்காட்சியகத்தின் அனைத்து பார்வையாளர்களும் அணுகக்கூடிய வகையில் அமைக்கப்பட்டுள்ளன. அருங்காட்சியகத்தின் கண்காட்சிகளில் உலகெங்கிலும் உள்ள அதிவேக ரயில்களின் சுவரொட்டிகள், இந்திய இரயில்வேயின் வரலாறு மற்றும் இலங்கை, பிலிப்பீன்சு, வியட்நாம் மற்றும் சாம்பியாவிற்காக தயாரிக்கப்பட்ட பெட்டிகளின் மாதிரிகள் ஆகியவை ஒன்றிணைக்கப்பட்டுள்ளன. மேலும் மும்பை புறநகர் இரயில் வலைப்பின்னல் பெட்டிகளும், இந்தியாவின் பழைய இரயில் வரைபடங்கள், நூற்றாண்டு பழமையான கடிகாரங்கள் மற்றும் டீசல்-நீராவிபொறி இயந்திரங்களின் தொகுதிகள் உள்ளிட்டவையும் இதில் அடங்கும். வெளிப்புற கண்காட்சிகளில் நீலகிரி மலை இரயில்வே பெட்டிகளின் மாதிரிகள், ஒரு சி.எம். ஆய்வு கார், எம்.சி. டீசல் மற்றும் கலப்பை போன்றவைகளின் மாதிரிகள் காட்சிபடுத்தப்பட்டுள்ளன. அருங்காட்சியகத்தில் உலகத் தலைவர்கள், இராயல்டி மற்றும் பிற பிரமுகர்களின் ஐ.சி.எஃப் வருகையின் போது எடுக்கப்பட்ட புகைப்படங்கள் வைக்கப்பட்டுள்ளன. மேலும் மூன்று அடுக்குகளில் இயங்குகின்றன மாதிரி இரயில்கள் ,150 க்கும் மேற்பட்ட புகைப்படங்கள் ஐ.சி.எஃப் மற்றும் இந்திய இரயில்வேயின் வரலாற்றை ஆவணப்படுத்துகின்றன. ஐ.சி.எஃப் தொழிற்சாலையின் 50 ஆவது ஆண்டு நிறைவு புகைப்படங்கள் காட்சியகத்தில் இயன் மானிங்கின் புகைப்படங்கள் இடம்பெற்றுள்ளன. சென்னையின் பூச்சி வெங்கட் என்பவர் மின்னணு முறையில் இவற்றை மீட்டெடுத்துள்ளார்.
நீலகிரி மலையில் ஒரு காலத்தில் இயங்கிய ஒரு பழங்கால நீராவி இயந்திரம் அருங்காட்சியக நுழைவாயிலில் உள்ளது. அதைச் சுற்றியுள்ள இடங்களில் பசுமையான தாவரங்களும் மற்றும் மூலிகைகளும் அலங்கரிக்கின்றன. . பார்வையாளர்கள் நடை பாதை வழியாக பழங்கால இரயிலை அருகில் கண்டுகளிக்கவும் முடிகிறது/
பார்வையாளர்கள்
இந்திய இரயில்வேயின் பாரம்பரியத்தை வெளிப்படுத்தும் வகையில் இந்த அருங்காட்சியகம் நிறுவப்பட்டுள்ளது. அதற்கான பணிகள் 2001 ஆம் ஆண்டில் தொடங்கியது.அருங்காட்சியகம் ரயில்வே அமைச்சர் நித்தீசு குமாரால் மார்ச் 2002 ஆண்டில் திறந்துவைக்கப்பட்டது. அதன் பின்னர் பல மாற்றங்கள் செய்யப்பட்டு, அருங்காட்சியகத்தில் குழந்தைகளுக்காக ஒரு இரயில் பயணத்தை உருவாக்கியது. மாதந்தோரும் கிட்டத்தட்ட 5,500 பேர் அருங்காட்சியகத்திற்கு வருகை தருகிறார்கள். அவர்களில் முதன்மையாக மாணவர்களும் மற்றும் உள்ளூர்வாசிகளும் அடங்குவார்கள். இந்தியாவின் வளர்ச்சியில் இந்த அருங்காட்சியகத்தின் பங்கு இருந்தபோதிலும், விழிப்புணர்வு மற்றும் விளம்பரம் இல்லாததால் இரயில்வே துறைப் போராடுகிறது. 2012 ஆண்டில் 10 வது ஆண்டு விழாவின் போது, அருங்காட்சியகம் விரிவாக்க திட்டங்களை அறிவித்தது. 2017 ஆண்டில் ஆகத்து மாதம் மட்டும் சுமார் 14,792 பேர் இந்த அருங்காட்சியகத்தைப் பார்வையிட்டனர். மேலும் 2016 ஆம் ஆண்டு ஆகத்து மாதத்தில் 10,809 பார்வையாளர்கள் வந்திருந்தனர்.
உணவகம்
அருங்காட்சியகத்தில் 2018 ஆம் ஆண்டு ஆகத்து 31 ஆம் தேதி அன்று ஒரு இரயில் பெட்டிக்குள் உணவகம் திறக்கப்பட்டது. குளிரூட்டப்பட்ட சென்னை விரைவுவண்டி உணவகம் ஐ.சி.எஃப் வழங்கிய ஓர் இரயிலில் இருந்தது. போபாலில்  இது போன்ற இரண்டாவது உணவகம் திறக்கப்பட்டது. இந்த உணவகத்தில் சீன உணவு  வட மற்றும் தென்னிந்திய உணவு வகைகளை வழங்குகிறது.
பெட்டியின் நுழைவாயிலுக்கு செல்லும் பகுதி இரயில்வே தளத்தை ஒத்ததாக வடிவமைக்கப்பட்டுள்ளது. இந்த உணவகத்தில் 64 பேர் ஒரே நேரத்தில் மேசைகளில் அமர வைக்க முடியும். பெட்டிகளின் உட்புறம் மகாராசாக்களின் விரைவுவண்டி போலவும் டெக்கான் ஒடிசி போலவும் வடிவமைக்கப்பட்டுள்ளது. அதன் அருகிலுள்ள சமையலறை ஒரு மறுபயன்பாட்டு கப்பல் கொள்கலனாகும். பெட்டியின் வெளிப்புறமானது அசுமா மேனன் மற்றும் கலைஞர் குழுவினரால் வரையப்பட்டது.
திரையரங்கு
அருங்காட்சியகத்தில், 2018 ஆம் ஆண்டு ஆகத்து 15 ஆம் நாளன்று ஒரு சிறிய, குளிரூட்டப்பட்ட திரையரங்கு ஆரம்பிக்கப்பட்டது. திரையரங்கில் 90 பேர் அமரக் கூடிய வசதி உள்ளது. அருங்காட்சியக பார்வையாளர்களுக்கு ஐ.சி.எஃப் மற்றும் இந்திய இரயில்வே பற்றிய திரைப்படங்களைக் காண்பிக்கும் வகையில் வடிவமைக்கப்பட்டுள்ளது.
மேற்கோள்கள்
பகுப்பு:சென்னையிலுள்ள அருங்காட்சியகங்கள் பகுப்பு:தமிழகத்தில் தொடருந்து போக்குவரத்து பகுப்பு:இந்திய இரயில்வே
பிரிக் நகரியம், நியூ செர்சி
பிரிக் நகரியம் (Brick Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 32.32 சதுர கிலோ மீற்றர் பரப்பளவைக் கொண்டுள்ளது. இதில் 25.72 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 6.60 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 75072 ஆகும். பிரிக் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 2919.4 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
பெ. தி. தாணு பிள்ளை
'''பெ. தி. தாணு பிள்ளை' (P. T. Thanu Pillai''), இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1951 மற்றும் 1957 தேர்தல்களில் இந்திய தேசிய காங்கிரசு வேட்பாளராக திருநெல்வேலி தொகுதியிலிருந்து இந்திய நாடாளுமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:1ஆவது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கொந்தமூர் ஊராட்சி
கொந்தமூர் ஊராட்சி (Kondamur Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1881 ஆகும். இவர்களில் பெண்கள் 930 பேரும் ஆண்கள் 951 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெமிசிர்கசு
கெமிசிர்கசு (Hemicircus) என்பது மரங்கொத்தி குடும்பத்தினைச் சார்ந்த பேரினம் ஆகும். மரங்கொத்தி குடும்பத்தில் உள்ள பறவைகள் பிசிடே குடும்பத்தில் வைக்கப்பட்டுள்ளன. இந்தப் பேரினத்தின் சிற்றினங்கள் இந்தியா மற்றும் தென்கிழக்கு ஆசியாவில் காணப்படுகின்றன.
இவை சிறிய வகை மரங்கொத்திகள் குறுகிய வாலினைக் கொண்டுள்ளன. இதனுடைய இறகுகள் கருப்பு மற்றும் வெள்ளை நிறத்திலானவை.
இந்த பேரினமானது 1837ஆம் ஆண்டில் இங்கிலாந்து இயற்கையியலாளர் வில்லியம் ஜான் சுவைன்சனால் சாம்பல் மற்றும் பழுப்பு மரங்கொத்தி (கெமிசிர்கசு கான்க்ரீடசு) மாதிரி இனமாக அறிமுகப்படுத்தப்பட்டது. பேரினப் பெயர் பண்டைக் கிரேக்கச் சொல்லிலிருந்து 'கெமி ' அதாவது "பாதி" அல்லது "சிறியது" மற்றும் ’கெர்கோசு’ என்றால் "வால்" என்று பொருள்படும் படியாக அமைந்துள்ளது.
சிற்றினங்கள்
இந்தப் பேரினம் இரண்டு இனங்களைக் கொண்டுள்ளது:
மேற்கோள்கள்
பகுப்பு:பறவைப் பேரினங்கள்
சன் மைக்ரோசிஸ்டம்ஸ்
சன் மைக்ரோ சிஸ்டம்ஸ் (Sun Microsystems, Inc.) 1982ம் ஆண்டு அமெரிக்கவில் உள்ள கலிபோர்னியாவின் (சிலிகான் வேலியின் பகுதி) சான்டா க்ளாராவைத் தலைமையிடமாகக் கொண்டு தொடங்கப்பட்ட ஒரு நிறுவனமாகும். ஆரக்கிள் நிறுவனத்தினால் முழுவதும் சொந்தமாக்கப்பட்ட கிளை நிறுவனமான இது கணினி, கணினி உதிரிப்பாகங்கள், கணினி நிரலாக்க மொழிகள், கணிப்பொறிகள், கணினிப் பாகங்கள், கணினி மென்பொருள்கள் மற்றும் தகவல் தொழில்நுட்ப சேவைகளை விற்பனை செய்கின்றது. கணிப்பொறி சார்ந்த சேவைகளை செய்து வந்தது.கடந்த 2010 சனவரி 27இல் ஆரக்கள் (Oracle) நிறுவனம் இதனை 7.4 பில்லியன் அமெரிக்க டாலர்களைக் கொடுத்து தன்னகப்படுத்தியது. இந்நிறுவனம் கணினித்துறையில் பரவலாகப் பயன்படுத்தப்படும் ஜாவா நிரலாக்க மொழி மற்றும் MySQL போன்ற செயலிகளை வடிவமைத்தது.
2009 ஆம் ஆண்டு ஏப்ரல் 20 அன்று கையெழுத்திடப்பட்ட ஒப்பந்தத்தின் படி, 2010 ஆம் ஆண்டு ஜனவரி 27 அன்று ஆரக்கிள் நிறுவனத்தினால் 7.4 அமெரிக்க டாலருக்கு சன் நிறுவனம் பெறப்பட்டது.
சன்னின் சொந்த ஸ்பார்க் (SPARC) செயலிகள் அதேபோன்று ஏ.எம்.டி. (AMD) இன் ஆப்ட்ரான் (Opteron) மற்றும் இண்டெலினின் (Intel) செனான் (Xeon) செயலிகள் ஆகியவற்றின் அடிப்படையிலான கணினி சேவையகங்கள் மற்றும் பணித்தளங்கள்; சேமிப்பு அமைப்புகள்; மேலும் சோலாரிஸ் (Solaris) இயக்க முறைமை, உருவாக்குநர் கருவிகள், வலை உள்கட்டமைப்பு மென்பொருள் மற்றும் அடையாள மேலாண்மை பயன்பாடுகள் அடங்கிய மென்பொருள் தயாரிப்புகளின் தொகுதி உள்ளிட்டவை சன் நிறுவனத் தயாரிப்புகள் ஆகும். ஜாவா (Java) இயங்குதளம், மைசீக்வெல் (MySQL) மற்றும் NFS உள்ளிட்டவை குறிப்பிடத்தக்க பிற தொழில்நுட்பங்கள் ஆகும். பொதுவாக சன் நிறுவனம் மற்றும் யுனிக்ஸ் ஆகியவை குறிப்பாக திறந்த அமைப்புகளை ஆதரிப்பவை, இவைகள் திறந்த மூல மென்பொருள்களின் முக்கியமான பங்களிப்பாளர்கள் ஆகும்.
சன் நிறுவனத்தின் உற்பத்திப் பிரிவுகள் ஓரிகானிலுள்ள ஹில்ஸ்ஃபோரோவிலும் ஸ்காட்லாந்திலுள்ள லின்லித்கோவிலும் அமைக்கப்பட்டுள்ளன.
வரலாறு
சன்-1 என்ற சன் நிறுவனத்தின் முதல் யுனிக்ஸ் (Unix) பணித்தளத்தின் வடிவமைப்பானது, கலிபோர்னியாவின் பாலோ ஆல்டோ ஸ்டாண்ஃபோர்ட் பல்கலைக்கழகத்தின் பட்டதாரி மாணவரான அண்டி பெச்டோல்சிம் என்பவரால் உருவாக்கப்பட்டது. இவர் ஸ்டாண்ஃபோர்ட் பல்கலைகழக வலையமைப்புக்கான தகவல்தொடர்புச் செயல்திட்டதிற்கான சன் நிறுவன பணித்தளமான தனிப்பட்ட CAD பணித்தளத்தை முதலில் வடிவமைத்தார். இவை 3M கணிப்பொறிகளாக வடிவமைக்கப்பட்டன: அதாவது 1 MIPS, 1 மெகாபைட் மற்றும் 1 மெகாபிக்சல் ஆகும். இந்த பணித்தளமானது மெய்நிகர் நினைவக ஆதரவுடனான யுனிக்ஸ் இயக்க முறைமையை ஆதரிக்கின்ற மேம்பட்ட நினைவக மேலாண்மை அலகுடனான மோட்டரோலா 68000 செயலிகளைக் கொண்டு வடிவமைக்கப்பட்டது. அவர் ஸ்டாண்ட்ஃபோர்டின் கணிப்பொறி அறிவியல் துறை மற்றும் சிலிகான் வேலியின் வழங்கல் நிலையங்களிலிருந்து பெறப்பட்ட உதிரி பாகங்களைக் கொண்டு முதல் இயந்திரத்தை உருவாக்கினார்.
சன் நிறுவனத்தின் சன் பணித்தளங்களுக்கான முதல் பொது வழங்கலானது 1986 ஆம் ஆண்டில் SUNW என்ற பங்குவர்த்தகக் குறியீட்டின் கீழ் இருந்தது (பின்னர் அது சன் வேர்ல்டுவைடு ஆனது). 2007 ஆம் ஆண்டில் இந்த குறியீடானது ஜாவா (JAVA) என்று மாற்றப்பட்டது; சன் நிறுவனத்தின் தற்போதைய நிலையானது அதன் ஜாவா இயங்குதளம் என்ற குறியீட்டு விழிப்புணர்வுடன் தொடர்பு கொண்டுள்ளது.
சன் நிறுவனத்தின் குறியீட்டை, சன் நிறுவனம் என்ற வார்த்தையின் நான்கு தொடர்புபடுத்தப்பட்ட நகல்கள் மூலம் ஸ்டான்ஃபோர்ட் பல்கலைக்கழக பேராசிரியர் வாஹன் ப்ராட் என்பவரால் வடிவமைக்கப்பட்டது. முதலில் வெளியிடப்பட்ட குறியீடானது ஆரஞ்சு நிறத்தில் பக்கங்கள் இணையாகவும் செங்குத்தாகவும் இருந்தது. பிறகு ஒரே முனையில் நிற்கும்படியும், ஊதா நிறமாகவும் மாற்றியமைக்கப்பட்டது.
இன்கிரிட் வான் டென் ஹூகென் ( சன் நிறுவனங்களின் கூட்டாண்மை விற்பனையின் மூத்த துணைத் தலைவர்) உலகம் முழுவதும் உள்ள சன் நிறுவனத்தின் ஊழியர்களிடம் இருந்து நிறுவனத்தில் வேலை செய்யும் போது ஏற்பட்ட பிடித்தமான நிகழ்வுகளைக் கேட்டார். வீடியோக்கள், கதைகள் மற்றும் புகைப்படங்களை கொண்ட 27 ஆண்டுகால சன் நிறுவனத்திற்காக சன் மைக்ரோசிஸ்டத்திற்கு பாராட்டு உருவாக்கப்பட்டு 2009 ஆம் ஆண்டு செப்டம்பர் இரண்டாம் ஆம் தேதி முதல் கிடைக்கிறது.
தி "பபில்" மற்றும் அதன் பின்விளைவு
டாட்-காம் பபிலின் போது வணிகம், இலாபம், பங்கு விலை, மற்றும் செலவுகளில் சன் நிறுவனம் அதிகப்படியான வளர்ச்சி பெற்றது. வலை-வழங்கு சுழற்சி தேவைகளின் காரணமாக சில பகுதிகள் அதிகமாக விரிவாக்கப்பட்டன, மற்ற பகுதிகள் செயற்கையாக இருந்தன. துணிச்சலான முதலீடு, கட்டிடங்களை பெரிதாக கட்டத் தொடங்குவது, விலை அதிகமான சன் நிறுவனத்தின் -செண்ட்ரிக் சர்வரின் அதிக நெரிசலைக் குறைக்கும் எதிர்பார்ப்புத் தோற்றம் போன்றவற்றால் இந்த நிகழ்வுகள் நிகழ்ந்தன. ஒரு குறிப்பிட்ட நேரத்தில் பங்குகளின் விலை ஒரு நிலைக்கு மேலே உயர்ந்தது, நிறுவனத்தின் நிர்வாகிகள் கூட தங்களைத் தற்காத்துக் கொள்வது கடினமாக இருந்தது. வணிக வளர்ச்சியின் காரணமாக, தலை-எண்ணிக்கை, உள்கட்டமைப்பு மற்றும் அலுவலக இடம் போன்ற எல்லா இடங்களிலும் சன் நிறுவனம் தீவிரமாக விரிவானது.
2001 பபிலின் பிரிதல் சன் நிறுவனத்தின் வணிகத்தில் மோசமான செய்கைக்கான ஆரம்ப காலமாக இருந்தது. ஆன்லைன் வணிகத்தின் காரணமாக எதிர்பார்த்த அளவிற்கு எட்ட முடியாமல் விற்பனை குறைந்தது. ஆன்லைன் வணிகம் மூடப்பட்டதும் அவற்றின் சொத்துக்கள் ஏலம் விடப்பட்டன, அதிகமாக உபயோகிக்கப்பட்ட சன் நிறுவன வன்தயாரிப்புகள் மிகவும் குறைந்த விலைக்கு கிடைக்கக்கூடியதாக இருந்தன. வன்பொருள் விற்பனையைச் சார்ந்திருந்த சன் நிறுவனத்தின் வணிகம் பாதிக்கப்பட்டது.
முக்கியமான பகுதிகளில் ஏற்பட்ட இழப்புகள் மற்றும் மறுக்கப்பட்ட வருவாய் தற்காலிக வேலை முடக்கத்திற்கு மீண்டும் காரணமானது. செயற்குழு புறப்பாடு,செலவுகள்-குறைக்கும் விளைவுகளில் ஈடுபட்டனர். 2001 ஆம் ஆண்டு டிசம்பரில் பங்கு விலை 1998 ஆம் ஆண்டில் இருந்ததை விட நூறு டாலர் அளவிற்கு குறைந்து, தொடர்ந்து குறையத் தொடங்கியது, அந்த நேரத்தில் உயர் தொழில்நுட்ப மதிப்பீட்டில் இருந்த துறைகளும் தொடர்ந்து சரிந்தன. ஒரு வருடத்திற்கு பின்பு பங்கு 10 டாலருக்கு குறைந்தது, 1990 ஆம் ஆண்டில் இருந்த மதிப்பில் பத்தில்-ஒரு பகுதியானது, பிறகு மீண்டும் 20 ஆக உடனடியாக உயர்ந்தது. 2004 ஆம் ஆண்டு மத்தியில் கலிபோர்னியாவின் நியூயார்க்கிலுள்ள தனது உற்பத்தி நிலையத்தை சன் நிறுவனம் மூடியது, மேலும் செலவுகளைக் குறைக்கும் விதத்தின் தொடர்ச்சியாக ஒரிகான் ஹில்ஸ்போரோவில் அமெரிக்காவின் ஒட்டுமொத்த உற்பத்தி நிலையத்தை ஒன்றிணைத்துத் தொடங்கியது. 2006 ஆம் ஆண்டில் சன் நிறுவன நியூயார்க் மையம் முழுவதையும் மூடி 2,300 பணியாளர்களை அதே பகுதியில் உள்ள மற்ற மையங்களுக்கு அனுப்பியது.
இ-ட்ரேட் மற்றும் கூகிள் போன்ற நிறுவனங்கள் சிறிய எண்ணிக்கையிலான சன் நிறுவன சேவையகத்திற்குப் பதிலாக PC-class x86- கட்டமைப்புகளின் மூலம் லினக்ஸில் இயங்கும் சர்வர்களை தனது வலை பயன்பாடுகளுக்கு உபயோகித்தன. குறைந்த செலவுகளால் பயனடைவதாகவும் (கையகப்படுத்தல் மற்றும் பராமரிப்பு இரண்டும்) திறந்த-மூல மென்பொருள்களைப் பயன்படுத்துவதால் இணக்கமான நிலை உள்ளதாகவும் அந்த நிறுவனங்கள் அறிக்கையளித்தன. சன் நிறுவனம் இந்த விளைவுகளுக்கு பல வழிகளில் பதிலளித்தது, x86- வகையை சார்ந்த சர்வர்களை அறிமுகம் செய்து நேரடியாக சந்தையில் போட்டியிட வைத்தது, x86 இயக்கநிலைகளில் சோலாரிஸை உருவாக்கி மறு முறை வெளியிட்டது மற்றும் சோலாரிஸின் பயன்பாட்டை அதிகப்படுத்தும் விதத்தில் திறந்த-மூல சோலாரிஸை வெளியிட்டது, இவை குறைந்த விலையுடன் கிடைநிலை ஸ்பார்க் கணினிகளாக வெளிவந்தன.
திடீர் வீழ்ச்சிக்குப் பிந்தைய கவனம்
thumb|right|கலிபோர்னியாவின் சாண்டா க்ளாராவில் உள்ள சன் நிறுவனத் தலைமையக வளாகத்தின் வான்வழி நிழற்படம் thumb|right|கனடா, ஓண்டாரியோ மார்க்ஹாமிலுள்ள சன் நிறுவனம் ஒரு வழி நிலை மற்றும் இயக்கு நிலைகளை அதிகமாக வலியுறுத்தும் இரண்டு முக்கியமான முறைவழிப்படுத்தி செயல்திட்டங்களை 2004 ஆம் ஆண்டில் சன் நிறுவனம் நிறுத்தியது. இவற்றைத் தவிர, நிறுவனம் பல-மரையிடுதல் மற்றும் பன்மைச் செயலாக்க முறைவழிப்படுத்திகளான UltraSPARC T1 முறைவழிப்படுத்தி ("நையாகரா" என்று கூடுதல் பெயரிடப்பட்ட) ஆகியவற்றைத் தேர்ந்தெடுப்பதில் கவனம் செலுத்தியது. குறைந்த-அளவு மற்றும் அதிக-அளவு சன் நிறுவன சர்வர்களில் ஜப்பான் நிறுவனத்தின் முறைவழிப்படுத்தி சில்லுகளை ஃபூஜிஸ்டு நிறுவனத்துடன் இணைந்து தயாரிக்க அறிவிப்பு வெளியிட்டது. 2007 ஆம் ஆண்டு ஏப்ரல் 17 அன்று எம்-வரிசைகள் என்று பெயரிடப்பட்ட ஸ்பார்க் (SPARC) எண்ட்ர்பிரைசஸ் வரிசைகளின் சர்வர்கள் வெளியிடப்பட்டன.
2005 ஆம் ஆண்டு பிப்ரவரியில், சன் கிரிட் என்ற பயன்நிரல் கணக்கீட்டு சேவையை அமெரிக்க டாலர் 1 CPU/மணிக்கு முறைவழிப்படுத்தும் திறன் மற்றும் GB/மாதம் சேமிப்பு திறன் கொண்ட கட்ட கணக்கீட்டு அமைப்புகளை வெளியிட்டது. இந்த வெளியீடானது தற்போது உள்ள 3,000-CPU சர்வர்களை R&D உள்ளீட்டுக்காக 10 ஆண்டுகளுக்கு பயன்படுத்தும் வகையில் உருவாக்கியது. இதன் மூலம் சன் நிறுவனத்தின் வர்த்தகம் 97% பயன்படுத்தும் வகையில் இருந்தது. 2005 ஆம் ஆண்டு ஆகஸ்டில் கிரிட்டின் முதல் வணிக உபயோகமானது வணிக இடர் ஒன்றிணைப்புக்காக வெளியிடப்பட்டது, பிறகு முதல் சேவை பொருள் மென்பொருளாக வெளியிடப்பட்டது.
மூன்று வருடங்களில் முதன் முறையாக 2005 ஆம் வணிக ஆண்டின் இரண்டாவது காற்பகுதியில், 2005 ஆம் ஆண்டு ஜனவரியில் சன் நிறுவனம் மொத்த இலாபமாக 19 மில்லியன் டாலர் பெற்றதாக அறிக்கை வெளியிட்டது. 2005 ஆம் ஆண்டு ஏப்ரல் 14 அன்று வெளிவந்த GAAP அறிக்கையின் படி 2005 ஆம் ஆண்டின் மூன்றாம் காற்பகுதியில் 9 மில்லியன் டாலர் மொத்த இழப்பு ஏற்பட்டதாக பின்னர் வெளியிடப்பட்டது. 2007 ஆம் ஆண்டு ஜனவரியில் வருவாய் ஆண்டின் இரண்டாம் காற்பகுதி மொத்த GAAP அறிக்கையில் இலாபம் 126 மில்லியன் டாலரில் 3.337 பில்லியன் டாலரை வருவாயாகப் பெற்றதாகத் தகவல் வெளியிட்டது. இந்த செய்தியைத் தொடர்ந்து ஹோல்பெர்க் கார்விஸ் ரோபர்ட்ஸ்(KKR) 700 மில்லியன் டாலரை சன் நிறுவனத்தில் முதலீடு செய்யப் போவதாக அறிவித்தது.
தற்போதைய ஆண்டுகளில் சன் நிறுவனம் இஞ்சினியரிங் பன்னாட்டு அளவில், பெரிய குழுக்களுடன் பெங்களூர், பெய்ஜிங், டப்லின், கிரென்னோபில், ஹம்பெர்க், பார்கூ, செண்ட்.பீட்டர்ஸ்பர்க், டெல் அவிவ், டோக்கியோ மற்றும் ட்ரோண்திம் போன்ற இடங்களில் உள்ளது.
2007-2008 ஆம் ஆண்டில், வருவாய் 13.8 பில்லியன் டாலராகவும் 2 பில்லியன் டாலர் பணமாக கையிருப்பு உள்ளதாகவும் சன் நிறுவனம் அறிவித்தது. 2008 ஆம் ஆண்டின் முதல் காற்பகுதி இழப்புகள் 1.68 பில்லியன் டாலர், வருவாய் 7% அதாவது 2.99 பில்லியன் டாலராக குறைந்தது. 2007 ஆம் ஆண்டு நவம்பர் முதல் 2008 ஆம் ஆண்டு நவம்பர் வரை சன் நிறுவன பங்குகள் 80% வரை இழந்தது, நிறுவனத்தின் சந்தை மதிப்பு 3பில்லியன் டாலருக்கு குறைந்தது. பெரிய நிறுவனங்களில் விற்பனை குறைவு காரணமாக தனது வேலையாட்களில் 5000 முதல் 6000 பணியாளர்கள் அல்லது 15-18% வேலை இடங்களைத் தற்காலிகமாக நிறுத்தப் போவதாக சன் நிறுவனம் அறிவித்தது. சுமார் 700 மில்லியன் டாலர் முதல் 800 மில்லியன் டாலர் வரை ஒரு ஆண்டிற்கு இதன் மூலம் சேமிக்க முடியும் என்றும், 600 மில்லியன் டாலர் கட்டணமாகும் என்றும் எதிர்பார்க்கப்பட்டது.
2008 ஆம் ஆண்டின் நான்காவது காற்பகுதி மொத்த இலாபம் 88 மில்லியன் டாலருடன் ஒப்பிடும் போது 2009 ஆம் ஆண்டு ஆகஸ்ட் 31 அன்று, நான்காவது காற்பகுதியில் 147 மில்லியன் டாலர் இழப்பு ஏற்பட்டதாக சன் மைக்ரோசிஸ்டம் அறிக்கை வெளியிட்டது.
சன் நிறுவனம் கையகப்படுத்தல்
right|thumb|சன் சர்வர் அடுக்குகள்
முதன்மை பங்கு உரிமையாளர்கள்
2009 ஆம் ஆண்டு மே 11 அன்று பின்வரும் பங்குதாரர்கள் 100,000 க்கும் அதிகமான சன் நிறுவனத்தின் பொதுப் பங்குகளைப் பெற்றிருந்தனர்: மேலும் கையகப்படுத்தும் போது ஆரக்கிள் ஒரு பங்கிற்கு 9.40 டாலர் என்ற விகிதம் மூலம் பணம் பெற்றனர்.
வன்பொருள்
சன் நிறுவனம் தனது வரலாற்றின் ஆரம்ப காலங்களில், தொழில்நுட்பப் பணித்தளங்களை வழங்கும் மேம்பட்ட நிறுவனமாக இருந்தது, 1980 களின் பணித்தளங்களின் போட்டியின் போது மிக குறைந்த-விலைக்கு வழங்கும் வெற்றிகரமான போட்டியாளராக இருந்தது. சர்வர்கள் மற்றும் சேமிப்பை வலியுறுத்த தற்போது வன்பொருள் வரிசையை மாற்றிக்கொண்டது. NMAS மற்றும் OSS போன்ற உயர்மட்ட தொலைபேசி கட்டுப்பாட்டு அமைப்புகள் சன் நிறுவன கருவிகளை மேம்பட்ட முறையில் உபயோகப்படுத்துகின்றன. நிலையான யுனிக்ஸ் இயக்க முறைமை வரிசை மற்றும் நிறுவனத்தின் பொருள்களை அடிப்படையாகவும் சன் நிறுவன ஆதரவு சேவைகளுடன் இதன் பயன்பாடு இருந்தது.
ஸ்பார்க்-சார்ந்த அமைப்புகள்
right|thumb|SPARCஸ்டேசன் 1+ 1987 ஆம் ஆண்டில், தனது சொந்த வடிவமைப்பான ஸ்பார்க் செயலி கட்டமைப்புகளை தங்களது கணினி அமைப்புகளுக்கான சன்-4 வரிசையில் உபயோகிக்க ஆரம்பித்தன. ஸ்பார்க் V9 என்ற 64-பிட் நீட்டிப்பு கட்டமைப்பு 1995 ஆம் ஆண்டில் வரும் வரையில், ஸ்பார்க் 32-பிட் கட்டமைப்பாக முதலில் இருந்தது.
ஸ்பார்க்ஸ்டேசன், அல்ட்ரா,மற்றும் சன் ப்ளேட் வகையை சார்ந்த பணித்தளங்கள், ஸ்பார்க்சர்வர், நெட்ரா, எண்டர்பிரைஸ் மற்றும் சன் ஃபயர் போன்ற சர்வர்கள் போன்ற ஸ்பார்க்-வகையை சார்ந்த பல்வேறு உருவாக்கங்களை சன் நிறுவனம் உருவாக்கியுள்ளது.
1990 களின் தொடக்கத்தில் நிறுவனமானது பேரளவு சமச்சீரான பலசெயலாக்க சர்வர்களை உள்ளடக்க அதன் தயாரிப்பு வரிசையை நீட்டிக்கத் தொடங்கியது. இது நான்கு செயலிகளைக் கொண்ட 600MP ஸ்பார்க்சர்வரிலிருந்து ஆரம்பித்தது. ஜெராக்ஸ் PARC இணைப்பில் செய்யப்பட்டுள்ள அடிப்படையைப் போன்ற 8 செயலிகளைக் கொண்ட ஸ்பார்க்சர்வர் 1000 மற்றும் 20-செயலிகளைக் கொண்ட ஸ்பார்க்சர்வர் 2000 ஆகியவற்றால் இது பின்பற்றப்பட்டது. இந்த மாற்றமானது 1990 களின் இறுதியில் சிலிகான் கிராபிக்ஸிடமிருந்து க்ரே பிசினஸ் சிஸ்டம்ஸ் டிவிசன் கையகப்படுத்தியதால் முடுக்கிவிடப்பட்டது. 32-பிட், 64-பிட் ஸ்பார்க் மையத்தைச் சேர்ந்த க்ரே சூப்பர்சர்வர் 6400, சன் எண்டர்பிரைஸ் 10000 (ஸ்டார்ஃபயர் என்று அறியப்படும்) என்ற 64-பிட் உயர்மட்ட சர்வருக்கு காரணமானது. 2006 ஆம் ஆண்டில் சன் நிறுவனம் பிளேட் சர்வர்களை (உயர் அடர்த்தி ராக்-மவுண்டேட் அமைப்புகள்) சன் பிளேட்களுடன் (சன் பிளேட் பணித்தளங்களிலிருந்து வேறுபட்டவை) துணிந்து தயாரித்தது
2007 ஆம் ஆண்டு ஏப்ரலில் ஸ்பார்க் எண்டர்பிரைஸ் சர்வர் பொருள்களை சன் நிறுவனம் ஃபுஜிஸ்டுவுடன் இணைந்து வெளியிட்டது. இவை ஃபுஜிஸ்டு ஸ்பார்க்64 VI மற்றும் பின்னர் வெளிவந்த செயலிகளையும் சார்ந்திருந்தது. எம்-கிளாஸ் ஸ்பார்க் எண்டர்பிரைஸ் அமைப்பானது உயர்ந்த அளவு நம்பிக்கை மற்றும் தேவையான சிறப்புகளைப் பெற்றிருந்தது.
x86-சார்ந்த அமைப்புகள்
1980 இறுதியில் இண்டல் 80386 சார்ந்த சன் 386i என்ற கலப்பு மாடலை வடிவமைத்தது, சன் OS மற்றும் DOS இயக்க நிலைகளைக் கொண்டிருந்தது. இவை சந்தையில் நீண்டகாலம் நீடித்தது. தொடர்ந்து "486i" என்ற மேம்படுத்தப்பட்ட அமைப்பு அறிவிக்கப்பட்டு குறைந்த அளவு முன் மாதிரிகள் தயாரிக்கப்பட்டன.
1990 களின் ஆரம்பத்தில் சன் நிறுவனத்தின் முதல் x86 அமைப்புகள் நிறைவடைந்தன. ஸ்பார்க் வகைகளில் கவனம் செலுத்தவும் கடைசி மோட்டோரோலா மற்றும் 386i பொருட்களை நிறுத்தவும் முடிவு செய்யப்பட்டது. இந்த முடிவானது மெக்நீலேவினால் "ஒரு அம்பின் பின்னால் அனைத்து மரங்கள்" என்று மாற்றப்பட்டது. இருந்த போதிலும், சன் நிறுவனம் x86 உலகத்தில் தனது நிலைத்தன்மையைத் தக்கவைத்திருந்தது. 1993 ஆம் ஆண்டில் தனிநபர் கணினி (PC) ஏற்புடைய வணிகம் செய்ய ஆரம்பித்தது.
1997 ஆம் ஆண்டு டிபா இன்க் என்ற நிறுவனத்தை சன் நிறுவனம் வாங்கியது, தொடர்ந்து 2000 ஆம் ஆண்டில் கோபால்ட் நெட்வொர்க் நிறுவனத்தையும் வலையமைப்பு கூட்டமைப்பை  உருவாக்கும் எண்ணத்துடன் வாங்கியது (அது ஒற்றை செயல்பாடு கணினி வாடிக்கையாளரைச் சார்ந்தது). மேலும் ஒரு ''வலையமைப்பு கணினியை" விளம்பரம் செய்தது (இது ஆரக்கிள் மூலம் பிரபலமானது); ஜாவாஸ்டேசன் நிறுவனம் வட்டு இல்லாமல் ஜாவா பயனுறுத்தங்களை இயக்க வடிவமைக்கப்பட்ட அமைப்பு ஆகும்.
இந்த வணிகங்கள் அனைத்தும் வெற்றிகரமாக இருந்தது, கோபால்டின் வரவு x86 வன்பொருள் சந்தையில் சன் நிறுவனம் மீண்டும் இடம் பிடிக்க காரணமாக அமைந்தது. 2002 ஆம் ஆண்டில், பொது உபயோகத்திற்கான தனது முதல் x86 அமைப்பை சன் நிறுவனம் அறிமுகம் செய்தது, இது முந்தைய சிறந்த அமைப்பான கோபால்ட் LX50 பகுதிகளைச் சார்ந்தது. இதுவே சன் நிறுவனத்தின் லினக்ஸ் மற்றும் சோலாரிஸ் இரண்டையும் ஆதரிக்க அறிமுகம் செய்யப்பட்ட அமைப்பு ஆகும்.
AMD ஆப்ட்ரான் செயலிகளைக் கொண்டு x86/x64 வகை சர்வர்களைத் தயாரிக்க 2003 ஆம் ஆண்டில் சன் நிறுவனம் AMD நிறுவனத்துடன் கூட்டணியை வெளியிட்டது; கெய்லாவை சன் கையகப்படுத்தியதன் தொடர்ச்சியாக இது நிகழ்ந்தது. இது சன் நிறுவனத்தின் நிருவனர் அண்டி பெச்டோல்ஹிம் மூலம் நிறுவப்பட்டு, அதிக செயல்திறன் AMD-சார்ந்த சர்வர்களை உருவாக்க திட்டமிடப்பட்டது.
2004 ஆம் ஆண்டில், ஆப்ட்ரான் சார்ந்த சன் ஃபயர் V20z மற்றும் V40z சர்வர்கள் மேலும் ஜாவா செயல்நிலையம் W1100z மற்றும் W2100z செயல்நிலையங்களை சன் நிறுவனம் வெளியிட்டது.
2005 ஆம் ஆண்டு செப்டம்பர் 12 அன்று, சன் ஃபயர் X2100, X4100 மற்றும் X4100 சர்வர் போன்ற பதிய ஆப்ரடான் வகைகளைச் சார்ந்த சர்வர்களை சன் துவங்கியது டேட்டா சென்டர்களில் சிக்கல்களை உருவாக்கிய சூடு மற்றும் மின் திறன் உபயோகத்தை போக்க பெச்டோல்ஹிம் மற்றும் குழுவுடன் வடிவமைக்கப்பட்டது. 2006 ஆம் ஆண்டு ஜூலையில் வெளியிடப்பட்ட சன் ஃபயர் X4500 மற்றும் X4600, x64 அமைப்புகளில் சோலாரிஸ் மட்டுமல்லாமல், லினக்ஸ் மற்றும் மைக்ரோசாப்ட் விண்டோஸ் போன்ற இயக்க முறைமைகளில் உபயோகிக்கும் வகையில் இருந்தது.
2007 ஆம் ஆண்டு ஜனவரி 22 அன்று இண்டெலுடன் கூட்டணியை சன் நிறுவனம் அறிவித்தது. இண்டெல் தற்போது சோலாரிஸை தனது முதன்மை இயக்கு நிலையமாகவும் மேலும் யுனிக்ஸ் OSஐ Xeon செயலிகள் சார்ந்த அமைப்புகளுக்கும், ஒபன் சோலாரிஸ்க்கு பொறியியல் மூலங்களை வழங்கவும் பங்கிட்டது. 2007 ஆம் ஆண்டு ஜூனில் அறிமுகம் செய்யப்பட்ட சன் ப்ளேட் X6250 சர்வர் கலத்தில் தனது x64 சர்வர் வரிகளை இண்டெல் Xeon செயலிகளில் உபயோகப்படுத்த ஆரம்பித்தது.
AMD சார்ந்த செயலிகளில் சன் நிறுவனத்தின் ஒபன்சோலாரிஸ் மற்றும் xVM உபயோகப்படுத்த ஆபரேட்டிங் சிஸ்டம் ரிசர்ச் சென்டர் (OSRC) விரிவாக்கம் செய்வதாக 2008 ஆம் ஆண்டு மே 5, அன்று AMD அறிவித்தது.
மென்பொருள்
திறந்த மூல தொழில்நுட்பங்களில் பொருட்களுக்கு ஆதரவளிப்பதன் மூலம் பிற தொழில்நுட்பங்கள் சமுதாயம் சார்ந்த மற்றும் திறந்த மூல உரிமங்களினால் வெகுவாக அறியப்பட்டது. GNOME என்று அழைக்கப்படும் கணினி வழி மென்பொருளான ஜாவா கணினி அமைப்பு (உண்மையான பெயர் "மாத்ஹட்டர்"), முதலில் லினக்ஸ் விரிவாக்கத்திற்கு மட்டும் அளிக்கப்பட்டது தற்போது சோலாரிஸ் இயக்க அமைப்புகளில் ஒரு பகுதியாக வருகிறது. லினக்ஸின் மிடில்வேர் அடுக்கில் ஜாவாவானது எண்டர்பிரைஸ் அமைப்பில் ஆதரவளிக்கிறது. ஓப்பன் சோலாரிஸ் சமுதாயம் மூலமாக திறந்த மூல பொது உருவாக்கம் மற்றும் வெளியீட்டு உரிமையை சோலாரிஸ் ஆதார மூலங்களுக்கு வெளிபடுத்தும். சில மென்பொருள்களை அறிவுசார்ந்த பண்புகள் மூலம் மென்பொருளைப் பொறுத்து பயனாளிகளிடமிருந்து இழப்பீடு பெறும் முறையை சன் நிறுவனம் பெற்றிருந்தது. பலதரப்பட்ட விலைகளின் அடிப்படையிலும், ஒரு-வேலையாளர் மற்றும் ஒரு-துளை உட்பட பல ஆதரவுச் சேவைகளை வழங்கும்.
உலகின் திறந்த மூல இயக்கங்களுக்கு சன் நிறுவனம் முக்கியமான பெரிய நிறுவனமாக உள்ளது என்பதை EU மூலம் தாக்கல் செய்யப்பட்ட UNU-MERITஅறிக்கை காட்டியது. அந்த அறிக்கையின் படி சன் நிறுவனத்தின் திறந்த மூல பங்களிப்பானது அடுத்த ஐந்து பெரிய வணிக பங்களிப்பாளர்களை விடவும் அதிகமாகும்.
இயக்க முறைமைகள்
யுனிக்ஸ் இயக்க முறைமைகளின் மூலம் அதிகமாக சன் நிறுவனம் அறியப்பட்டாலும், அமைப்பு ஸ்திரத்தன்மை மற்றும் நிலையான வடிவமைப்பு கொள்கைகள் மூலம் நற்பெயர் பெற்றிருந்தது.
சன் நிறுவனத்தின் முதல் இயக்க நிலையமானது UniSoft V7 Unix இல் ஆரம்பித்தது. 1982 ஆம் ஆண்டிற்குப் பிறகு சன்OS யுனிக்ஸுக்கான 4.1BSD இயக்க நிலையங்களுக்குத் தேவையான இயக்க முறைமைகளை சன் நிறுவனம் வழங்க ஆரம்பித்தது.
1980 ஆம் ஆண்டு இறுதியில் AT&T யுனிக்ஸின் அடுத்த வகையை வெளியிட சன் நிறுவனத்திற்கு உதவுவதாக அறிவித்தது மற்றும் 1988 ஆம் ஆண்டில் 20% அளவிற்கு சன் நிறுவனத்தின் பங்குகளை வாங்கியதாக அறிவித்தது. யுனிக்ஸ் சிஸ்டம் வி ரிலீஸ் 4 (SVR4) சன் நிறுவனம் மற்றும் AT&T நிறுவனத்தின் கூட்டு தயாரிப்பாகும்; இந்த இணை சன் நிறுவனத்தின் மற்ற போட்டியாளர்களின் கவனத்தைத் திருப்பியது, பலர் ஒன்றிணைந்து திறந்த மென்பொருள் உருவாக்க அமைப்பை (OSF) தடை செய்தனர். 1990 மத்தியில், யுனிக்ஸ் போரானது அதிகமாக அடங்கியது, AT&T தனது யுனிக்ஸ் இயக்க முறைமை மீதான மோகத்தை விட்டது, மேலும் இந்த இரண்டு நிறுவனங்களுக்குள் இருந்த தொடர்பும் வெகுவாகக் குறைந்தது.
சன் OS க்கு அடுத்தபடியாக உருவாக்கிய சோலாரிஸ் 2 க்கு SVR4 ஐ சன் நிறுவனம் அடித்தளமாக அமைத்தது.
ஈஸ்ட்மேன் கோடாக் நிறுவனத்திலிருந்து வாங்கிய இண்ட்ராக்டின் சிஸ்டம்ஸ் கார்ப்ரேசனிடமிருந்து பெற்ற இண்ட்ராக்டிவ் யுனிக்ஸ் என்ற இயக்க அமைப்பை 1992முதல் சன் நிறுவனம் விற்பனை செய்தது. SCO யுனிக்ஸ் போன்ற சந்தை முன்னோடிகளுக்கு போட்டியாளராகவும் PC தளத்திற்கு மாற்றாகவும் இந்த யுனிக்ஸ் பிரபலமாக இருந்தது. இண்டராக்டிங் யுனிக்ஸில் மேல் இருந்த சன் நிறுவனத்தின் பார்வையானது ஸ்பார்க் மற்றும் x86 அமைப்புகளுக்கு சாதகமாக இருந்தது; 2001 ஆம் ஆண்டில் கைவிடப்பட்ட பொருளாக இருந்தது.
முன்னதாக, சன் நிறுவனம் சோலாரிஸின் மாறிலியாக ட்ரஸ்டேட் சோலாரிஸ் என்ற வேறு வகையை வழங்கியது, இவைகளில் பன்முனை பாதுகாப்பு மற்றும் குறைந்த சலுகை இயக்க மாதிரி போன்ற பாதுகாப்பு அம்சங்கள் சிறப்பாக இருந்தது. 2005 ஆம் ஆண்டில் வெளியிடப்பட்ட ட்ரஸ்டேட் சோலாரிஸ் பெற்றிருந்த அமைப்புகளை சோலாரிஸ் 10 உள்ளடக்கி இருந்தது; சோலாரிஸ் 10 11/06 புதுப்பிக்கப்பட்டது சோலாரிஸ் ட்ரஸ்டேட் நீடிப்பு, மீதமுள்ள அமைப்புகளை வழங்கி ட்ரஸ்டேட் சோலாரிஸின் நடைமுறை சார்ந்த பின்னோடியாக உருவாக்குகிறது.
லினக்ஸ் சார்ந்த அமைப்புகளில் பின்வரும் வருடங்களில் தனது போட்டியாளர்களுடன் ஏற்பட்ட சந்தை மற்றும் கடினமான போட்டி காரணமாக, 2002 ஆம் ஆண்டில் லினக்ஸை யுக்திகளின் ஒரு பகுதியாக சன் நிறுவனம் உள்ளடக்க ஆரம்பித்தது. ரெட் ஹாட் எண்டர்பிரைஸ் லினக்ஸ் மற்றும் SUSE லினக்ஸ் எண்டர்பிரைஸ் சர்வர் என்ற இரண்டு பிரிவுகளையும் சன் நிறுவனம் தனது x64 அமைப்புகளில் ஆதரித்தன; கோனோனிகல் லிட், விண்ட் ரிவர் சிஸ்டம்ஸ் மற்றும் மோண்டாவிஸ்டா போன்ற நிறுவனங்களும் தங்களது லினக்ஸின் வகைகளை சன் நிறுவனத்தின் ஸ்பார்க் சார்ந்த அமைப்புகளில் ஆதரித்தது.
ஜாவா இயக்க முறைமை
ஜாவா இயக்க முறைமையானது 1990 ஆம் ஆண்டின் ஆரம்பத்தில் சன் நிறுவனம் மூலம் எந்த கருவிகளில் பயன்படுத்தப்படுகிறதோ அவற்றில் எதையும் பொருட்படுத்தாமல் செய்நிரல்களை வழங்க, "ஒருமுறை எழுதி, எங்கு வேண்டுமானாலும் இயக்கலாம்" (WORA) என்ற வாசகத்துடன் உருவாக்கப்பட்டது. இந்த நோக்கமானது முழுவதும் அடையப்பெறவில்லை ( "ஒரு முறை எழுது, எங்கு வேண்டுமானாலும் தவறை நீக்குதல் முறை நம்பிக்கையை ஏற்படுத்தவில்லை), ஜாவாவானது அதிகமான வன்பொருளைக் கவனத்தில் கொண்டும் இயக்கு முறை-சார்பில்லாமலும் இருந்தது.
ஜாவா முதலாவதாக சேவைப் பயனரில் வலை உலாவிகளில் உள்ள மிதக்கும் செய்நிரல்களை இயக்கும் அமைப்பாக இயக்கப்பட்டது. ஜாவா பயனுறுத்தங்களின் முந்தைய எடுத்துக்காட்டுகள் ஹாட்ஜாவா வலை உலாவி மற்றும் ஹாட்ஜாவா பார்வைத் தொகுப்பு என்பவையாகும். இருப்பினும், இணையதளத்தில் சர்வர் பகுதியில் மிகவும் வெற்றியுடன் ஜாவா உள்ளது.
இந்த இயக்க முறைமையானது மூன்று முக்கிய பகுதிகளை உள்ளடக்கியது. அவை ஜாவா செய்நிரலாக்க மொழி, ஜாவா மெய்நிகர் இயந்திரம்(JVM) மற்றும் பல ஜாவா பயன்பாட்டு செய்நிரல் இடைநிலைகள்(APIகள்) ஆகியவை. இவை ஜாவா இயக்க அமைப்பானது வழங்குபவர் மற்றும் உபயோகிப்பவரின் சமுதாயமான ஜாவா சமுதாய செயலாக்கம் (JCP) மூலமாக வடிவமைப்பானது கட்டுப்படுத்தப்படுகிறது.
ஜாவா ஒரு இலக்குப் பொருள் செய்நிரலாக்க மொழியாக 1995 ஆம் ஆண்டு இறுதியில் வெளியிட்டப்பட்டது. அப்போதிலிருந்து உலகின் மிகவும் பிரபலமான செய்நிரலாக்க மொழிகளில் ஒன்றாக உள்ளது.
ஜாவா மொழியில் எழுதப்பட்ட செய்நிரல்களை எந்த விதமான கருவிகளிலும் உபயோகிக்க, ஜாவா செய்நிரல்கள் பைட் கோடாக மாற்றப்பட்டு JVM இல் எந்த வித சூழலையும் பொருட்படுத்தாமல் இயக்கலாம்.
2006 ஆம் ஆண்டு நவம்பர் 13 அன்று சன் நிறுவனம் ஜாவாவிற்கான உரிமங்களை GNU பொதுவான மக்கள் உரிமங்களாக மாற்றி ஜாவா தொகுப்பி மற்றும் JVMஐ வெளியிட்டது.
2009 ஆம் ஆண்டு பிப்ரவரியில் இணையதளத்திற்கான பயன்பாட்டு மென்பொருள்களில் மைக்ரோசாப்ட் மற்றும் அடோப் சிஸ்டத்தின் போட்டி இயக்க முறைமைகளை எதிர்த்துப் போட்டியிட்டது. ஜாவா செய்நிரல் மொழியைப் பயன்படுத்தி உருவாக்கப்படும் ஜாவாFX என்பது இசை, வீடியோ மற்றும் பிற பயன்பாடுகளை உருவாக்குவதற்கான இயங்குதளமாக அமைகிறது.
ஆபிஸ் சூட்
1999 ஆம் ஆண்டில் ஜெர்மன் மென்பொருள் நிறுவனமான ஸ்டார்டிவிசன் நிறுவனத்தை அதன் ஸ்டார் ஆபீஸ் மென்பொருள் உரிமத்துடன் சன் நிறுவனம் வாங்கியது. OpenOffice.org என்ற பெயருடன் இந்த ஆபிஸ்சூட் GNU LGPL மற்றும் SISSL (சன் நிறுவன இண்டஸ்ட்ரி ஸ்டாண்டர்ட் சோர்ஸ் லைசன்ஸ்) என்று வெளியிடப்பட்டது. இது மைக்ரோசாப்ட் ஆபீஸ் கோப்பு வடிவங்களை OpenOffice.org ஆதரவளிக்கிறது (சரியாக இல்லை), பல இயக்க முறைமைகளிலும் உள்ளது (முதன்மையாக லினக்ஸ், மைக்ரோசாப்ட் விண்டோஸ், மேக் OS X மற்றும் சோலாரிஸ் போன்ற இயக்க முறைமைகளிலும், மேலும் திறந்த மூல சமுதாயம் மூலமாகவும் அதிகமாக உபயோகிக்கப்படுகிறது.
தற்போதைய ஸ்டார்ஆபீஸ் பொருளானது OpenOffice.org சார்ந்த மூடிய-மூலப் பொருளாகும். ஸ்டார்ஆபீஸ் மற்றும் OpenOffice.org க்கு உள்ள வேறுபாடுகள் என்னவென்றால், ஸ்டார்ஆபீஸ் சன் நிறுவனம் மூலம் ஆதரிக்கப்பட்டு ஒரு பயனாளருக்கு ஒரு உபயோகிப்பாளர் தொகுப்பாக அல்லது நிறுவனத்திற்கான உபயோகிப்பவரின் தொகுப்புகளின் உரிமையுள்ளதாக உள்ளது. மேலும் பல தரப்பட்ட எழுத்துருக்கள் மற்றும் ஆவண தற்காலிகத்தட்டு மற்றும் வணிகத் தர எழுத்துச் சரிபார்ப்பி ஆகியவற்றை பெற்றுள்ளது. ஸ்டார்ஆபீஸ் வணிகரீதியான உரிமம் பெற்ற செயற்பாடு மற்றும் நீட்சிகளைப் பெற்றுள்ளது; OpenOffice.org இல் இவை திறந்த மூலமாகவோ இலவச மாறிகளாக மாற்றப்பட்டோ இவை இல்லாமலோ இருக்கலாம். இரண்டு பொதிகளும் ஓப்பன் டாக்குமெண்ட் வடிவமைப்பை இயற்கையாக ஆதரவளிக்கும்.
மெய்நிகராக்கம் மற்றும் தரவுமைய தானியக்க மென்பொருள்
thumb|300px|சன் மைக்ரோசிஸ்டத்தில் தற்போது நிர்வாகிக்கப்படும் மெய்நிகராக்கக்கருவி 2007 ஆம் ஆண்டில் சன் xVM என்ற பயன்படு வன்பொருளுக்கான மெய்நிகராக்கம் மற்றும் தரவுமைய தானியங்க மென்பொருளை சன் நிறுவனம் அறிவித்தது. 2008 ஆம் ஆண்டில் மெய்நிகராக்கப்பெட்டியை சன் நிறுவனம் பெற்றது. முந்தைய சன் நிறுவன மெய்நிகராக்க தொழிநுட்பங்களான டைனமிக் சிஸ்டம் டொமைன்ஸ் மற்றும் டைனமிக் ரீகான்பிகரேசன் என்பவை ஸ்பார்க் சர்வர்களின் இயக்க திறனுக்கு வடிவமைக்கப்பட்டன, மற்றும் லாஜிக்கல் டொமைனகள் அல்ட்ராஸ்பார்க் T1/T2/T2 சர்வர் இயக்க முறைமைகளை மட்டும் ஆதரவளிக்கும். சன் ஆப்ஸ் சென்டர் என்ற தரவுமைய தானியங்கு மென்பொருளை சன் நிறுவனம் பெற்றுள்ளது.
தரவுத்தள மேலாண்மை அமைப்புகள்
அமெரிக்க டாலர் 1 பில்லியனுக்கு MySQL ABதரவுதளத்தை 2008 ஆம் ஆண்டில் MySQL தயாரிப்பாளர்களிடமிருந்து சன் நிறுவனம் பெற்றது. தலைமை செயற்குழு அதிகாரி ஜோனதன் ஸ்க்வார்ட்ஸ் தனது வலைப்பதிவில் MySQL இன் செயல்திறனை அதிகப்படுத்துவதே, அதை வாங்கியதற்கான முதன்மை குறிக்கோள் என்று குறிப்பிட்டு இருந்தார். 2008 ஆம் ஆண்டு பிப்ரவரியில், MySQL இன் செயல்திறனை அதிகப்படுத்தும் வேலைக்கான முடிவுகளை சன் நிறுவனம் வெளியிடத் தொடங்கியது. PostgreSQL திட்டத்தில் சன் நிறுவனமும் ஒரு பங்களிப்பாளராக இருந்தது. ஜாவா இயக்க நிலைகளில் ஜாவா DB ஏற்றம் மற்றும் ஆதரவளிக்க சன் நிறுவனம் பங்களித்தது.
பிற மென்பொருட்கள்
இன்று, சன் நிறுவனத்தின் நடுநிரல் அடுக்கு ஜாவா எண்டர்பிரைசஸ் சிஸ்டம்  (அல்லது JES) என்ற தரவகையில் உள்ளது. இணையம் மற்றும் பிரயோகம் வழங்குதல், தொடர்புகள், அட்டவணையிடுதல், அடைவுகள், அடையாள மேலாணமை மற்றும் SOA/தொழில் ஒன்றிணைப்பு பங்குகளை நிறைவு செய்கிறது. சன் நிறுவனத்தின் ஓப்பன் ESB மற்றும் பிற மென்பொருள் தொகுப்புகள் இலவசமாக பதிவிறக்கம் செய்து உபயோகப்படுத்தும் படி சோலரிஸ், ரெட் ஹாட் எண்டர்பிரைஸ் லினக்ஸ், HP-UX, மற்றும் விண்டோஸ் போன்ற அமைப்புகளில் உபயோகிக்கலாம்.
சோலரிஸ் க்ளஸ்டர் என்ற மிகவும் தேவைப்படும் மென்பொருள் மற்றும் சன் கிர்ட் என்ஜின் எனப்படும் கிரிட் மேலாண்மை தொகுப்பு மற்றும் சன்ஸ்கிரீன் எனப்படும் கணினி அரண் போன்ற தரவு மைய மேலாண்மை மென்பொருள் தயாரிப்புகளை சன் நிறுவனம் தயாரித்துள்ளது.
வலையமைப்பு கருவி வழங்கிகள் மற்றும் தொலைத்தொடர்பு உலகத்திற்காக, நெட்ரா அதிகம்-உபயோகப்படும் தொகுப்பு என்ற எடுத்துச் செல்லும் கருவியை சன் நிறுவனம் தயாரித்துள்ளது.
ஜெம்பிலி என்ற சமூகம் சார்ந்த கணினி இயங்குதள மற்றும் பிராஜெக்ட் கீனே என்ற திறந்த மூலத் திட்டம் வழங்கும் சேவை உடனான மென்பொருள் சேவையாக (Software as a Service) (SaaS) சந்தையில் தற்போது சன் நிறுவனம் நுழைந்துள்ளது.
சேமிப்பு
தனது அமைப்புகள் வழங்குவதை நிறைவு செய்ய சன் நிறுவனம் தனது சொந்த சேமிப்பு அமைப்புகளை அதிகமாக விற்றுள்ளது; இவை பல வகையான சேமிப்பு-சார்ந்த கையகப்படுத்துதல் மூலம் உருவாக்கப்பட்டது. 2005 ஆம் ஆண்டு ஜூன் 2 அன்று ஸ்டோரேஜ் டெக்னாலஜி கார்பரேசன்(StorageTek) நிறுவனத்தை அமெரிக்க டாலர் 4.1 பில்லியன் பணத்திற்கு அல்லது ஒரு பங்கு டாலர் 37.00 க்கு சன் நிறுவனம் வாங்கப் போவதாக அறிவித்து, இதனை 2005 ஆம் ஆண்டு ஆகஸ்ட்டில் முடித்தது.
2006 ஆம் ஆண்டில், சன் நிறுவனம் ஸ்டோரெஜ்டெக் 5800 சிஸ்டம் என்ற உலகின் முதல் பிரயோக-விழிப்புள்ள செய்நிரல் சேமிப்பு தீர்வை அறிவித்தது. BSD உரிமத்தின் அடிப்படையில் 2008 ஆம் ஆண்டில் ஸ்டோரெஜ்டெக் 5800 அமைப்புக்கு சன் நிறுவனம் ஆதார குறிமுறையில் பங்களித்தது.
2008 ஆம் ஆண்டின் இறுதியில் சன் ஸ்டோரெஜ் 7000 ஒன்றாக்கிய சேமிப்பு அமைப்புகளை (ஆம்பர் ரோட் குறிமுறைப் பெயர்) சன் நிறுவனம் அறிவித்தது. அமைப்புகளில் தரவுகளை நிரந்தரமான இடத்தில் அமைத்து சாலிட்-ஸ்டேட் டிரைவ்கள் மற்றும் ZFS மூலம் நிர்வகிக்கப்படும் ஏற்றுக்கொள்ளப்பட்ட வன் வட்டுகளின் வழியே SSDகளின் வேகம் மற்றும் ஏற்றுக்கொள்ளப்பட்ட வன் வட்டுகளின் பொருளாதாரத்தில் முன்னேற்றம் காணலாம்.
பிற நன்கு பிரபலமான சேமிப்பு தயாரிப்புகளானது சன் ஃபயர் X4500 சேமிப்பு சர்வர் மற்றும் SAM-QFS கோப்பமைப்பு மற்றும் சேமிப்பு மேலாண்மை மென்பொருள் போன்றவைகளை உள்ளடக்கியதாகும்.
HPC தீர்வுகள்
சன் நிறுவனத் தொகுப்பு அமைப்புகளுடன், சன் தனது பார்வையை அதிக செயல்திறன் கொண்ட கணக்கீட்டுகளின் பக்கம் மாற்றியது. 2007 ஆம் ஆண்டிற்கு முன்னர் சன் நிறுவனத்தின் தொகுப்பு அமைப்புகள் வெளியாகும் முன்பு வரை, சன் நிறுவனத் தயாரிப்புகள் TOP500 அமைப்புகள் மற்றும் சூப்பர்கம்ப்யூட்டிங் சென்டர்களில் ஏற்கனவே உபயோகத்தில் இருந்தது.
சன் HPC க்ளஸ்டர்டூல்ஸ் MPI நூலகங்கள் மற்றும் சோலாரிஸ் HPC க்ளஸ்டர்களில் இயங்கும் இணை வேலை கருவிகளின் தொகுப்பாகும். 7.0 வரிசைகளில் ஆரம்பித்து, சன் நிறுவனம் தனது MPIகளின் விரிவாக்கத்தை திறந்த MPI ஆக மாற்றியது, மேலும் திறந்த MPI திட்டத்திற்கு தொழில்நுட்ப மூலங்களை வழங்க ஆரம்பித்தது.
OpenMP மொழி கூட்டத்தில் சன் நிறுவனம் ஒரு அங்கமாகும். திறந்த நினைவக இணைப்பிற்காக சன் ஸ்டுடியோ தொகுப்பிகள் மற்றும் கருவிகள் ஓப்பன்MP சிறப்பியல்புகளை இயற்கையாக நிறைவேற்றுகிறது.
2006 ஆம் ஆண்டில் சன் நிறுவனம் உருவாக்கிய TSUBAME சூப்பர்கம்ப்யூட்டர் ஜூன் 2008 வரை ஆசியாவின் வேகமான மீக்கணினியாக (அதிவேக கணினியாக) இருந்தது. டெக்சாஸ் அட்வாண்ஸ்டு கம்ப்யூட்டிங் சென்டர் (TACC) 2007 ஆம் ஆண்டில் ரேன்ஞர் என்பதை சன் நிறுவனம் உருவாக்கியது. 500 TFLOPS மேல் அதிக செயல்திறனை ரேன்ஞர் பெற்றிருந்தது, மேலும் நவம்பர் 2008 ஆம் ஆண்டில் வெளியிடப்பட்ட தலைசிறந்த 500 மீக்கணினி பட்டியலில் மிகவும் சக்தி வாய்ந்த ஆறாவது மீக்கணினியாக இருந்தது.
HPC வேலைப்பளுவை குறைப்பதற்காக ஓப்பன்சோலரிஸ் பங்களிப்பை சன் நிறுவனம் பெற்றிருந்தது. சன் நிறுவனத்தின் HPC தயாரிப்புகள் பொதுவாக மற்ற மூன்றாமவர் தீர்வுகளுக்கு பொதுவாக உபயோகப்படும் படி பங்களிப்பில் உள்ளது.
பணியாளர்
நிறுவனத்தின் வலைப்பதிவில் பணியாளர்கள் பலரும் கட்டுரை வெளியிட்டுள்ளனர். வலைப்பதிவுகளில் பணியாளர்கள் வேலை மற்றும் சொந்த வாழ்க்கை நிகழ்வுகள் பற்றி எழுத ஊக்குவிக்கப்பட்டனர், மேலும் வணிக ரீதியான நம்பகமான செய்திகள் எழுத கூடாது என்று சில கட்டுப்பாடுகளும் பணியாளர்களுக்கு இருந்தன. பெரிய நிறுவனங்களின் ஒரு சில CEOக்கள் மட்டுமே தொடர்ச்சியாக வலைப்பதிவு செய்வதாக முன்னாள் CEO ஜோனாதன் ஐ. ஸ்க்வார்ட்ஸ் குறிப்பிட்டார்; அவருடைய வெளியீடுகள் பத்திரிக்கைகள் மூலமாக அடிக்கடி மேற்கோள்களாக வெளிவந்தன மற்றும் ஆராயப்பட்டன.
வெளிப்புற இணைப்புகள்
பகுப்பு:கணினி வன்பொருள் நிறுவனங்கள் பகுப்பு:கூகுள் தமிழாக்கம்-நிறுவனங்கள்
வடக்கு ஐரோப்பா
right|thumb|250px|[[ஐக்கிய நாடுகள் சபையின் வரையறையின் படி வட ஐரோப்பா (நீல வண்ணத்தில்): {{legend|#4080FF|வடக்கு ஐரோப்பா}} {{legend|#00FFFF|மேற்கு ஐரோப்பா}} {{legend|#FF8080|கிழக்கு ஐரோப்பா}} {{legend|#00FF00|தெற்கு ஐரோப்பா}}]]
வடக்கு ஐரோப்பா பொதுவாக ஐரோப்பா கண்டத்தில் வடக்கிலுள்ள் நாடுகளைக் குறிக்கும். வடக்கு ஐரோப்பாவில் இடம் பெற்றுள்ள நாடுகள், புவியியல், அரசியல், மொழியியல், தட்பவெப்ப நிலை என்று வரையறையைப் பொறுத்து மாறுகின்றன. இவற்றுள் பெரும்பாலான நாடுகள் பால்டிக் கடலோரமாக இருக்கின்றன. ஐக்கிய நாடுகள் சபையின் வரையறையின் படி பின்வரும் நாடுகள் வட ஐரோப்பிய நாடுகளாகக் கருதப்படுகின்றன:
ஸ்கான்டினாவியா வட ஐரோப்பியாவின் மிகப்பெரிய அரசியல் மற்றும் புவியியல் உட்பிரிவு.
மேற்கோள்கள்
பகுப்பு:ஐரோப்பா
அணைப்பட்டி பாறை ஓவியங்கள்
அணைப்பட்டி பாறை ஓவியங்கள், தமிழ்நாட்டின் மதுரை மாவட்டத்தில் உள்ள அணைப்பட்டி என்னும் ஊரில் அமைந்துள்ள சித்தர் மலையில் உள்ள குகையொன்றில் தீட்டப்பட்டுள்ள பாறை ஓவியங்கள் ஆகும். இக்குகைக்கு அருகில் சமணக் குகை ஒன்றும் உள்ளது. இங்குள்ள ஓவியங்களில் குதிரை, மான் என்பன உள்ளிட்ட விலங்கு உருவங்களும், மனித உருவமும், வண்டியொன்றின் உருவமும் தீட்டப்பட்டுள்ளன. ஒரு ஓவியத்தில் குதிரை மீது ஏதோ இருக்கும் காட்சி வரையப்பட்டுள்ளது. குதிரை மீது இருப்பது மனிதனாக இருக்கலாம் என்று கருதப்படுகிறது. ஓவியம் சிவப்பு நிறத்தில் வரையப்பட்டுள்ளது.
காலம்
இது வரலாற்றுக் காலத்துக்கு முந்தியதாக இருக்கக்கூடும் என்ற கருத்தும், இல்லை, இது வரலாற்றுக் காலத்துக்கு உரியது என்ற கருத்தும் நிலவுகிறது.
இவற்றையும் பார்க்கவும்
பகுப்பு:தமிழ்நாட்டுப் பாறை ஓவியங்கள்
சாய்ந்தமருது
சாய்ந்தமருது (Saintamaruthu) இலங்கையின் கிழக்கு மாகாணத்தில் அம்பாறை மாவட்டத்தில் கல்முனை தேர்தல் தொகுதியில் அமைந்துள்ள உள்ள ஒரு ஊர். கிழக்கே வங்காள விரிகுடாவின் கடற்கரையினாலும் மேற்கே கல்முனைக்குடியினாலும் சூழ்ந்துள்ளது. இங்கு முஸ்லிம்கள் மட்டுமே வாழ்கின்றனர். அம்பாறை மாவட்டத்தின் கரையோரப் பிரதேசத்தில் மருதம், நெய்தல் ஆகிய நிலத் திட்டியைக் கொண்டதாக சாய்ந்தமருது அமைந்துள்ளது இதன் சிறப்பாகும்.
சாய்ந்தமருது ஆரம்பத்தில் கல்முனை பிரதேச செயலகத்தின் ஒரு பிரிவாக இயங்கி வந்து, 2001 பெப்ரவரி 4 இலிருந்து ஒரு தனி பிரதேச செயலகமாக செயற்பட துவங்கியது.
சாய்ந்தமருது பிரதேச செயலகம்
சாய்ந்தமருது பிரதேச செயலகத்தில் 17 கிராமசேவைப் பிரிவுகள் உள்ளடக்கியுள்ளது. 2010 ம் ஆண்டின் கணக்கெடுப்பின் படி, 7118 குடும்பங்களும், 257652 மக்கள் தொகையும் 16,936 வாக்காளர்களும் இங்கு வாழ்ந்து வருகின்றனர். மக்கள்தொகையில் ஆண்கள் 50.4% வீதமும், பெண்கள் 49.6% வீதமும் உள்ளனர். இதன் சனத்தொகை அடர்த்தி வீதம் 3072 /சதுரகிமீ ஆகும். இவ்வூரின் மொத்த நிலப்பரப்பளவு 7சதுர கிலோ மீற்றராகும்.